चलचित्रको कथा हतारमा लेख्ने मात्र होइन, त्यो कथा अनुसार आफूलाई ढाल्ने कलाकार पनि नेपालमा छैनन् । सौगात मल्ल, विपिन कार्की लगायतले त्यो प्रयास गरेता पनि ९० प्रतिशत कलाकारले पूर्ण कथामा ध्यान दिदैनन् । हरेक चलचित्रमा आफ्नो भूमिका फरक छ भनेर ठूला कुरा गर्नुबाहेक कुनै पनि कलाकारले भूमिका अनुसार आफूलाई मिहिनेत गरेको पाइदैन । बिहान एउटा चलचित्रको छायांकन सकेर बेलुका अर्को चलचित्रको छायांकनमा जाने हतारो धेरै कलाकारलाई हुन्छ । यसैले, उनीहरु आफ्नो भूमिका कस्तो छ भन्दा पनि सुगा रटाइमा काम गरिरहेका छन् ।
